Salmónidos

A dos **salmónidos** (*Salmonidae*) é a única familia da orde dos **salmoniformes** (*Salmoniformes*), peixes teleósteos mariños, os máis deles anádromos e algúns de augas doces, que se distribúen de forma natural por todo o hemisferio Norte, pero que foron amplamente introducidos polo ser humano en augas frías de ríos de todo o mundo para a pesca.

Inclúe especies como as troitas e os salmóns do Vello Mundo, os salmóns do Pacífico, as troitas do xénero *Salvelinus*, os *salmóns* do xénero *Huso*, os corégonos (xénero *Coregonus*) e os tímalos (xénero *Thymallus*).

Algunhas das súas especies son, ademais, extensamente criadas en acuicultura, tanto que existe unha especialidade dentro deste tipo de actividades, a acuicultura de salmónidos.

Os salmoniformes apareceron por primeira vez no rexistro fósil no cretáceo superior.

## Etimoloxía 
O seu nome científico, *Salmoniformes* deriva do latín *salmo*, que é como chamaban na antiga Roma ao salmón, e o elemento *-iformes*, co que se constrúen os nomes das ordes de peixes.

Ademais da orde, *salmo* dá o nome ao xénero *Salmo*, que é o tipo non só da orde, senón tamén da súa única familia, *Salmonidae*, ao que pertence o salmón propiamente dito e as troitas.

## Anatomía 
Teñen escamas pequenas tipo cicloide; non presentan espiñas nas aletas, tendo todos eles no seu lombo unha aleta adiposa; algunha especie pode acadar até 1,5 m de lonxitude máxima.

## Hábitat e bioloxía 
Moitos destes peixes son anádromos, pasando parte da súa vida no mar, pero retornando aos ríos que remontan até preto da súa cabeceira para desovar nos leitos de grava; tras isto moitos deles morren.

## Importancia para o ser humano 
Son especies moi valoradas na pesca, tanto comercial como deportiva; tamén moitas son moi usadas na acuicultura, tendo grande importancia a súa comercialización para a alimentación humana.

## Clasificación 
A familia subdivídese en 3 subfamilias que agrupan 11 xéneros que reúnen as 209 especies actualmente válidas:

* Subfamilia coregoninos Bonaparte, 1845
** *Coregonus* Linnaeus, 1758
** *Prosopium* Jordan, 1878
** *Stenodus* Richardson, 1836
* Subfamilia salmoninos Jarocki or Schinz, 1822
** *Brachymystax* Günther, 1866
** *Hucho* Günther, 1866
** *Oncorhynchus* Suckley, 1861
** *Parahucho* Vladykov, 1963
** *Salmo* Linnaeus, 1758
** *Salvelinus* Richardson, 1836
** *Salvethymus* Chereshnev e Skopets, 1990
* Subfamilia timalinos Gill, 1885
** *Thymallus* Linck, 1790

## Galería 

Prosopium cylindraceum.jpg|*Prosopium cylindraceum*
Lake whitefish1.jpg|*Coregonus clupeaformis*
Salmo salar.jpg|*Salmo salar*
Arctic Grayling Thymallus arcticus arcticus.jpg|*Thymallus arcticus*

## Notas 
## Véxase tamén 
### Bibliografía 
* Benton, M. J. (2000): *Vertebrate Palaeontology: Biology and Evolution*. Blackwell Publishing. ISBN 0-632-05614-2. Resumo
* Nelson, J. S. (2006): *Fishes of the World*. 4th ed. Nova York: John Wiley and Sons, Inc. ISBN 0-471-25031-7.
* van der Land, J.; Costello, M. J.; Zavodnik, D.; Santos, R. S.; Porteiro, F. M.; Bailly, N.; Eschmeyer, W. N. & Froese, R. (2001): "Pisces", en: Costello, M. J. *et al.*, eds. (2001): *European register of marine species: a check-list of the marine species in Europe and a bibliography of guides to their identification.* Collection Patrimoines Naturels, 50: pp.&nbsp;336–351.

### Outros artigos 
* Teleósteos
* Acuicultura de salmónidos

### Ligazóns externas 
* Froese, Rainer, e Daniel Pauly, eds. (2004): *Salmoniformes* en FishBase. Versión outubro de 2004.
* 
* *Salmoniformes* en ADW.
* *Salmonidae* en ADW.
* *Salmoniformes* en NCBI.
* *Salmonidae* en NCBI.